Francuski buldog

Francuski buldog je rasa psa nastala je križanjem minijaturne verzije engleskog buldoga sa francuskim terijerom od strane francuskih uzgajivača 1860 godine. Kada je vrsta vraćena natrag u Englesku na izložbu, Englezi su se pobunili protiv imena francuski buldog, budući da je buldog engleska pasmina i tradicionalan je simbol engleske kulture. Prvi pasminski klub je osnovan u Parizu 1880, a prva registracija datira iz 1885, dok je prvi usvojeni standard objavljen 1889 godine kada ova rasa postaje zvanično priznata od strane "Société Centrale Canine". U FCI je priznata pod rednim brojem #101.

 Osobine 
mini
Francuski buldog svojim izgledom ostavlja utisak aktivnog i inteligentnog psa. Njegova struktura je mala do srednja, kompaktna, sa teškim kostima i izraženim mišićima. Težina ne smije da bude ispod 8 niti više od 14 kg. Mužjaci su u prosjeku teži od ženki za 2 kg. Visina se kreće oko 30-35 cm. Francuski buldog je snažan pas s obzirom na svoju malu veličinu, nizak, glatke dlake, sa kratkim licem i kratkom njuškom, kratkim lagano zaobljenim vratom, bez podbratka, prćastim nosom, uspravnim ušima i prirodno kratkim repom. Ova pasmina dolazi u raznim bojama i uzorcima dlake. Prihvatljive boje po standardima su: prošarani i bijeli, i sve boje osim tih uzrokuju diskvalifikaciju. Diskvalifikacone boje po sadašnjem FCI standardu su crna, mišja siva i smeđa. Društven je pas, živahan, okretan i uvijek raspoložen za igru. Tih pas koji ne laje mnogo. Posebno je privržen svom vlasniku i djeci.

 Vanjski linkovi 
 Slike francuskog buldoga

Kategorija:Rase pasa